Fyrst kvenna til að stýra stjórn KB í 109 ára sögu félagsins Breytingar urðu á stjórn Kaupfélags Borgfirðinga á aðalfundi félagsins sem haldin var í síðustu viku á Hótel Borgarnesi . Þorvaldur T. Jónsson frá Hjarðarholti gaf ekki kost á sér til endurkjörs en hann hefur setið í stjórn KB með hléum frá árinu 1998 , þar af sem stjórnarformaður frá 2006 . Þorvaldur hættir vegna nýrra starfa sem hann hefur tekið sér fyrir hendur og var honum á fundinum þökkuð vel unnin störf í þágu félagsins . Ný í stjórn var kjörin María Líndal frá Neðri-Hundadal í Miðdölum . Aðrir í stjórn voru kjörnir Pétur Geirsson Borgarnesi , Guðbrandur Guðbrandsson Staðarhrauni , Guðbjartur Gunnarsson Hjarðarfelli og Guðrún Sigurjónsdóttir Glitstöðum , en sú síðastnefnda tók í kjölfarið við formennsku í stjórn KB og varð um leið fyrsta konan til að gegna því embætti í 109 ára sögu Kaupfélags Borgfirðinga . Eiginfjárhlutfall KB nam um áramótin 13,9% . Afkoma félagsins er þó í heildina í takt við áætlanir stjórnar .